
Erdő és kert hagyományos használata Kóspallagon

Kulcsszavak: hagyományos ökológiai tudás; gyümölcsészet; Börzsöny-vidék
A hagyományos ökológiai tudás megismerésére már a kezdetektől fókuszában állt a néprajzi
kutatásoknak, napjainkban pedig kulcsfontosságú lehet a biológia sokféleség megőrzésére és
ökológiai szemléletű tájhasználatra való törekvések háttér forrásaként. Dolgozatomban egy
immáron több éves hagyományos ökológiai tudás fókuszú kutatómunka anyagait igyekszem
összegezni.
Munkában szakirodalmi és történeti forrásokon túl, Kóspallagon 2021-ben Interreg pályázati
projekt keretében megvalósult etnopomológiai témájú kutatás anyagait mutatom be. Továbbá
2023 nyarán erdőgazdálkodás és állattartás témákban végzett, néprajz-kulturális antropológiai
módszertanú terepkutatásom eredményeire támaszkodva igyekszem felvázolni Kóspallag,
Börzsöny-vidéki település hagyományos gazdálkodásának képét a 20. század második felétől
napjaikig.
Dolgozatom első felében a szakirodalmi források nyomán ismertetem a település földrajzi
környezetéből és táji adottságaiból fakadó sajátos középhegységi gazdálkodási stratégiáit.
Részletesen bemutatom a dolgozatom anyagául szolgáló két kutatást: ismertetem a
terepmunkák során alkalmazott interjúvázlatokat, valamint bemutatom a 2021-es gyümölcsész
kutatáshoz kapcsolódó fajtamentési alprojektet.
Ezt követően a terepmunkáim során készített, félig strukturált interjúk alapján igyekszem
bemutatni Kóspallag idős lakosainak tájhasználatukra vonatkozó hagyományos ökológia
tudását. Kiemelten érintem a hagyományos erdőgazdálkodás témakörén belül az erdei
melléktermékek gyűjtését és hasznosítását, illetve az erdei legeltetésre, fás-erdős legeltetési
rendszerek alkalmazására vonatkozó ismereteket; továbbá a gyümölcstermesztésen belül
különös figyelmet szentelek a nagymúltú kóspallagi málna történetének.
Munkám zárásaként kísérletet teszek a megismert hagyományos ökológia tudás jelenkori
alkalmazási lehetőségeinek felvázolására.



